alexandrainst/scandi-wiki huggingface dataset:
Betel Ytre Enebakk

Filadelfiakirken Enebakk, tidligere Betel Ytre Enebakk, er en kristen frikirkelig forsamling i Ytre Enebakk. Forsamlingen ble stiftet som Betel Ytre Enebakk i 1931, men fusjonerte med Filadelfiakirken 1. januar 2017 . Menigheten er tilsluttet den norske pinsebevegelsen.  

Betel Ytre Enebakk hadde 84 tilskuddstellende medlemmer før fusjonen med Filadelfiakirken i 2016.

Filadelfiakirken hadde i alle sine fem forsamlinger totalt 2123 tilskuddstellende medlemmer i 2019.   

For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Betel Ytre Enebakk er engasjert i misjonsarbeid i Manmad i India. I 2007 var menighetens misjonsregnskap på 38 885 kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS 

Norske pinsemenigheter
Kultur i Enebakk
Religion i Viken
Etableringer i 1931
Betania Årnes

Betania Årnes var en kristen frikirkelig menighet på Årnes, i Viken. Menigheten var tilsluttet den norske pinsebevegelsen. Betania Årnes ble stiftet i 1932 og fusjonerte med Betelkirken Auli og Årnes 1. januar 2016.  

Menigheten hadde 32 tilskuddstellende medlemmer i 2015. For ungdom i konfirmasjonsalder tilbø menigheten den frikirkelige konfirmantundervisningen Tentro.

Misjon 
Betania Årnes var engasjert i misjonsarbeid og støttet norsk pinsemisjons arbeid i Kenya og Ukraina. I 2007 var menighetens misjonsregnskap på 66 205,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS 

Norske pinsemenigheter
Kultur i Nes (Akershus)
Religion i Viken
Etableringer i 1932
Crans-Montana

Crans-Montana (også kjent som Crans sur Sierre) er et vintersportssted i hjertet av de sveitsiske alper i kantonen Valais, på et platå over Sierre i en høyde på om lag . Vintersportsstedet består av de to landsbyene Crans og Montana, som etter hvert har vokst sammen. Området har til sammen cirka  med skiløyper. 

Flere år har det blitt arrangert verdenscuprenn i alpint i Crans-Montana. Stedet var også arrangør for VM i alpint 1987, der disiplinen super-G inngikk i programmet for første gang. I sommerhalvåret arrangeres det flere golfturneringer i Crans-Montana, for eksempel Omega European Masters (en turnering på Europatouren) i begynnelsen av september).

Referanser

Eksterne lenker
 

Vintersportssteder i Sveits
Wallis
Saldobalanse

Saldobalanse eller råbalanse er en forenklet oversikt over regnskapet. Det er en opplisting av alle kontoene i regnskapet som det er bokført et beløp på og brukes for å få en rask og effektiv oversikt. Summen av alle posteringer vil vises akkumulert per konto. Bokføring følger prinsippet for dobbelt bokholderi. Dette betyr at hver transaksjon registreres på minst to steder (konti), med like store beløp til debet (+) og til kredit (-). Sum av et bilag, dvs. debet (+) og kredit (-), er alltid null i bokføring. Ettersom alle føringer skal gå i null må følgelig summen av saldobalansen gå i null. 

En forenklet saldobalanse vil kunne se omtrent slik ut:

Konto 1200 Maskiner
Konto 1400 Varelager
Konto 1500 Kundefordringer
Konto 1900 Bank 
Konto 2000 Egenkapital
Konto 2200 Banklån
Konto 2700 Skyldig offentlige avgifter
Konto 2900 Annen kortsiktig gjeld
Konto 3000 Salg
Konto 4000 Varekjøp
Konto 5000 Lønn
Konto 6000 Avskrivninger
Konto 6100 Andre driftskostnader
Konto 8000 Renteposter

Ved å stille opp regnskapet på denne måten kan man få all regnskapsinformasjon i sammendradd form på få sider i motsetning til hovedboken som viser alle transaksjoner i detalj. En hovedbok kan være fra noen hundre sider til flere tusen.

Eksempel på bruk 

Kjøp av vare kr 1 000 + kr 250 i merverdiavgift eller mva:

 Konto 1900 Bank                – 1 250
 Konto 2700 Offentlig avgifter  +   250
 Konto 4000 Varekjøp            + 1 000
 ---------------------------------------
 Kontroll for korrekt bokføring =     0

En saldobalanse har sine klare begrensninger. Det er f.eks. ikke lett å se resultatet til selskapet ut i fra en saldobalanse. Den enkleste måten er ofte å summere alle balansekontoer (mellom 1000 og 2999) og finne det på den måten. I eksempelet ovenfor blir dette kr -1 000, dvs dårligere resultat som følge av en kostnad på kr 1 000.

Se også
Balanse (økonomi)
Saldo
Kontoplan

Regnskap
Richard Moore

Richard Moore var en amerikansk seiler som deltok i de olympiske leker; 1932 i Los Angeles.

Moore ble olympisk mester i seiling under OL 1932 i Los Angeles. Han var med på den amerikanske båten «Angelita» som vant i 8-meterklassen foran «Santa Maria» fra Canada. Det var kun to båter i denne klassen. Seilingene ble gjennomført i Port of Los Angeles mellom 5. og 12. august 1932.

Mannskapet på «Angelita» var; Moore, John Biby, William Cooper, Carl Dorsey, Owen Churchill, Pierpont Davis, Alan Morgan, Alphonse Burnand, Thomas Webster, Robert Sutton, John Huettner og Kenneth Carey

OL-medaljer 
 1932  Los Angeles –  Gull i seiling, 8-metersklassen   USA.

Eksterne lenker 
 

Seilere fra USA
Deltakere for USA under Sommer-OL 1932
Seilere under Sommer-OL 1932
Medaljevinnere under Sommer-OL 1932
Olympiske mestere for USA
Personer fra San Bernardino
Olympiske medaljevinnere i seiling
Evangeliesalen Ås

Evangeliesalen Ås er en kristen frikirkelig menighet på Ås, i Akershus. Menigheten er tilsluttet den norske pinsebevegelsen. Evangeliesalen Ås ble stiftet i 1935.

Menigheten hadde 35 tilskuddstellende medlemmer i 2019.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Evangeliesalen Ås er engasjert i misjonsarbeid og støtter norsk pinsemisjons arbeid i Ukraina og Filadelfias hjemmemisjon. I 2007 var menighetens misjonsregnskap på 24 919,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Norske pinsemenigheter
Kultur i Ås
Religion i Viken
Etableringer i 1935
Evangeliehuset Åsgreina

Evangeliehuset er en kristen frikirkelig menighet på Åsgreina, i Nannestad i Akershus. Menigheten er tilsluttet den norske pinsebevegelsen. Evangeliehuset på Åsgreina ble stiftet i 1930Roy Lerberg har ledet menigheten fra 1993 og overlot pastoransvaret etter 20 år til Lars Kraggerud 1. januar 2014. Han leder menigheten sammen med et Lederteam.

Menigheten hadde 1.1.2013  68 medlemmer. Menigheten har sett en årlig vekst de siste årene og pr.1.januar 2022 har medlemsantallet økt til 180. Menigheten har tilbud for barn og ungdom fra 2 til 19 år. Knutepunktet 2- 10 år, Ungdomsarbeidet 10-12 år,ungdomsarbeidet fra 13.år og oppover. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Fra høsten 2018 startet menigheten opp med lokale husmenigheter. Fra da av startet også menigheten å kalle seg: Evangeliehuset Romerike. Husmenighetene ledes av lokale hyrder som utpekes av Evangeliehusets lederteam.  1.12 2022 er det 9 husmenigheter.

Bygget på Åsgreina har fått et påbygg og er renovert i perioden 2019-2021. Menigheten hadde åpningsmøte 29.mai 2022.

Misjon 
Evangeliehuset Romerike er engasjert i misjonsarbeid. I 2007 var menighetens misjonsregnskap på 57 000 kr. I 2018 var menighetens misjonsregnskap økt til 403 717 kr Menigheten har pr 1.1 2019 arbeid blant annet i India og i Pakistan. Evangeliehuset Romerike er en partnermenighet for Troens Bevis Verdens evangelisering i Sarons Dal og med Trosgnisten.

Referanser

Litteratur 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Norske pinsemenigheter
Nannestad
Religion i Viken
Etableringer i 1930
Menigheter
Bent Fabricius-Bjerre

Bent Fabricius-Bjerre (født 7. desember 1924 på Frederiksberg, død 28. juli 2020) var en dansk komponist og musiker som av og til brukte kunstnernavnet Bent Fabric.

Bent Fabricius-Bjerre skrev filmmusikk til mange filmer og TV-serier, og vant en amerikansk Grammy i 1963 for Alley Cat.

Han har blant annet skrevet musikken til film og TV-serier som Olsen-banden (hvor han laget Dixieland-temaet, spilt av Papa Bues Viking Jazzband. Han har også omarrangert overturen til Elverhøj i Olsen-banden ser rødt. Musikken til Matador, Huset på Christianshavn og Flåklypa Grand Prix er også komponert av ham. Han har også laget tittelmelodien til Klovn - The Movie, hvor han har en mindre rolle som eier av luksusbordellet Castello Alleycat.

Komposisjoner (utvalg) 
 Alley Cat
 Forelsket i København
 Jeg Sætter Min Hat Som Jeg Vil
 Matador
 Duerne Flyver
 Olsen Banden
 Olsenbanden
 Kærlighed
 Pusterummet
 Jukebox (sammen med Remee, Paw Lagermann, Lina Rafn)
 Nattens Sidste Cigaret
 Slingrevalsen
 En Enkel Melodi Til Dig
 Jeg Er Vist Nok Lidt Gammeldags
 Kuppet Over Alle Kup
 Slå Først Frede
 Not For The Dough (sammen med Lars Larssen Naumann)
 Shake (sammen med Remee, Paw Lagermann, Lina Rafn)
 Hvor Blev Den Af
 For Sent
 Hvorfor Ska' Foråret Vær' Grønt
 Reodors Ballade (Norwegian Sunset)

Diskografi 
 1962: Alley Cat
 1962 The Happy Puppy (Atco Records)
 1963 Piano Party with Bent Fabric (Columbia 33-OSX-7720) (Australia)
 1964 Organ Grinder's Swing (Atco Records)
 1964: The Drunken Penguin (Atco Records)
 1966 Never Tease Tigers (Atco Records)
 1967 Operation Lovebirds (Atco Records)
 1968: Relax With Bent Fabric (Atco Records)
 1997: The Very Best of Bent Fabric
 1998: Klaver med mer (CMC Records)
 2001: Mit livs melodi (Copenhagen Records)
 2004: Jukebox (Universal)
 2005: Kan du kende melodien (Universal)

Kulturkanonen 
Sangen «Duerne flyver» av Fabricius-Bjerre med tekst av Klaus Rifbjerg, fra filmen Jeg er sgu min egen er tatt opp i den danske kulturkanon under 12 evergreens. Den ble sunget av Cæsar.

Privatliv 
Bent Fabricius-Bjerre har vært gift tre ganger:
 Harriet Frederikke Dessau fra 28. februar 1948 til hennes død 15. mars 1975
 Anne Mechlenburg fra 12. februar 1977 til skilsmissen 2004
 Camilla Padilla Arndt siden 4. september 2005

Referanser

Eksterne lenker 
 
 
 
 Matador-temaet på noter

Danske komponister
Filmmusikkomponister
Danske pianister
Dannebrogordenen
Personer med enkeltverk i den danske kulturkanonen
Æres-Bodil
Æres-Robert
Personer fra Frederiksberg
UTC−06.00

UTC−06.00 er et belte av tidssoner som ligger seks timer etter standardtiden UTC. I 2008 omfattet UTC−06.00 følgende områder:

Som standard tid (hele året)

Sentral-Amerika

Øyer i det østlige Stillehav 
 Påskeøya (Chile)
 Galápagosøyene (Ecuador)

Nord-Amerika 
 
  (unntatt Lloydminster og området rundt)

Nordlige halvkule – som standard tid (vinter)

Central Standard Time 
 
 ,  (central),  (western)

 Hele , , , , , , , , 
 Mesteparten av  , , , ,  , , 
 Vestlige deler av , , ,  

 
 Sentrale og østlige deler (mesteparten av landet). Mexicos sommertid starter noen uker etter USA.

Nordlige halvkule – som sommertid

Mountain Daylight Time 
 
,  (sørøstlige deler),  (mesteparten),  (vestre del),  (kun Lloydminster og området rundt).

 Hele , , ,  og 
 Mesteparten av 
 Vestre deler av , , ,  og 
 Sørvestre deler av  
 Små områder lengst øst i  og  

 
Baja California Sur, Chihuahua, Nayarit (mesteparten), Sinaloa

Se også 
Tid i Canada
Tid i Mexico
Tid i Peru
Tid i Chile 

Tidssoner

cs:Časové pásmo#UTC-6 S, CST (Central Standard Time)
René-Robert Cavelier, Sieur de La Salle

René Robert Cavelier, Sieur de La Salle, eller Robert de LaSalle (født 22. november 1643 i Rouen i Frankrike, død 19. mars 1687 ved Navasota) var en fransk pelshandler og oppdager. Han utforsket området rundt De store sjøer i USA og Canada, Mississippielven og Mexicogulfen. La Salle tok hele Mississippivassdraget i besittelse for Frankrike.

Liv og virke

Bakgrunn
René Robert Cavelier var sønn av den velstående kjøpmann Jean Cavelier i Rouen. Navnet «La Salle», som han tok senere, stammet fra en familiebesittelse nær Rouen. Han fikk sin utdannelse ved jesuittkollegiet fra Rouen, og trådte inn i ordenen som novise.

I Amerika
La Salle forlot jesuittene og emigrerte som 22-åring i 1666 til den franske kolonien Ny-Frankrike (Canada), der han hadde en bror, Jean, som var prest i sulpicianerordenen. Der begynte han å opprette en befestet bosetting, livnærte seg som pelshandler og lærte seg indianerspråk. Han foretok flere ekspedisjoner til det pelsrike landet omkring og sør for De store sjøene og nådde derunder frem til elven Ohio.

Nært alliert med koloniens guvernør Louis de Buade de Frontenac som han var, lyktes han ved et besøk i Frankrike å vinne Ludvig XIVs støtte for fortsatt koloniseringsvirksomhet i landet sør for De store sjøeene. I 1679 startet han en stor ekspedisjon og begav seg fra Cakade mot sør, utforsket landet omkring elven Illinois og lot oppføre fort der. I 1682 nådde han frem til Missippi og dens munning i Mexicogulfen og proklamerte dette store landområdet som fransk besittelse under navnet Louisiana.

Da Frontenac ble hjemkalt, og det utbrøt konflikt mellom hans etterfølger og La Salle, begav La Salle seg til Frankrike, der han ble utnevnt til guvernør over Louisiana og i 1684 ble sendt på en ekspedisjon til Mississippis munning. La Salle havnet imidlertid i Texas i stedet for ved Mississippi, og under forsøk på å komme seg fra landstigningsstedet og til fransk område, ble La Salle myrdet av mytterister.

Frankrike solgte sin store besittelse til USA i 1802.

Referanser

Litteratur 
 
 Philip Marchand: Ghost Empire: How the French Almost Conquered North America. McClelland & Stewart, Toronto 2005 ISBN 978-0-7710-5677-2
 Hans-Otto Meissner: Louisiana für meinen König. Die Abenteuer des Robert La Salle. Cotta, Stuttgart 1966; wieder Klett, Stuttgart 1982, 3. Aufl. ISBN 3-12-920023-1

Eksterne lenker 
 La Salle bei Virtual Museum of New France (Wahlweise Engl., Frz.), eine Site von Kanadas Nationalmuseum für Geschichte und Gesellschaft
 Online bei Catholic Encyclopedia

Franske oppdagere
Franske jesuitter
Personer fra Rouen
Personer tilknyttet pelshandel i Nord-Amerika
Minh Mạng

Minh Mạng, opprinnelig Nguyễn Phúc Đảm (født 25. mai 1791 i Huế, død 20. januar 1841 samme sted) var den andre keiseren i Nguyễn-dynastiet og satt på tronen fra faren døde 14. februar 1820 til sin død.

Liv og virke 
Minh Mạng var en ivrig konfucist og negativ til buddhismen, Cao Dai men på denne tiden var det første og fremst kristendommen som begynte å vinne nye tilhengere. Han beordret tvangskonvertering og beordret brenning av kirker. I provinsen Gia Dinh i den søndre delen av landet styrte krigshelten og farens stattholder Le Van Duyet, og han motsatte seg forfølgelsen av kristne og kritiserte keiseren. Da han døde i 1832 økte forfølgelsen av de kristne, og hans sønn Le Van Duyet startet et opprør som mange kristne sluttet seg til. Opprøret fikk støtte fra Thailand, men Minh Mạng beseiret de thailandske soldatene og de hjemlige opprørerne. De som hadde deltatt i opprøret og i tillegg en rekke vestlige misjonærer ble drept, noe som førte til vanskeligere relasjoner til Europa.

Champariket, som under sin tilbakegang stadig ble mer influert av islam, gikk tilslutt under ved at keiser Minh Mạng erobret de siste områdene, noe som førte til to muslimske opprør i den sørlige delen av landet, men begge ble slått ned. 

I Kambodsja forsøkte Minh Mạng å «vietnamisere» befolkningen ved å tvinge på dem vietnamesisk kultur og språk, noe som også førte til et opprør mot de vietnamesiske styrkene som befant seg i landet. 

Minh Mạng døde i 1841 da han falt av hesten, og han ble etterfulgt av sin sønn Thiệu Trị.

Referanser

Eksterne lenker 
 
 Minh Mang

Vietnamesiske keisere
Personer fra Hue
Fredrikshamn

Fredrikshamn (finsk: Hamina) er en by og kommune i landskapet Kymmenedalen i Finland. Byen ligger ved Finskebukta og har en av Finlands viktigste havner. Fredrikshamn er en enspråklig finsk kommune som grenser til Kotka, Kouvola, Luumäki (på ett punkt), Miehikkälä, Vederlax og Russland (i sjøen og på den lille øya Jähi). I 2003 ble landkommunen Veckelax slått sammen med Fredrikshamn.

Byen ble grunnlagt i 1723, men ble ødelagt av brann i 1821 og 1840. Byen ble også sterkt skadet under vinterkrigen og fortsettelseskrigen.

Vennskapsbyer
 Falun, Sverige
 Paide, Estland
 Røros, Norge
 Vordingborg, Danmark

Eksterne lenker
 Uppslagsverket Finland, Fredrikshamn

Byer i Södra Finlands län
Bosetninger i Finland
Bosetninger etablert i 1653
Kommuner i Kymmenedalen
Slaget ved Revolax

Slaget ved Revolax var et slag under finskekrigen og fant sted 27. april 1808 da den svenske øverstkommanderende Wilhelm Mauritz Klingspor og Savolaxbrigaden under oberst Johan Adam Cronstedt overrasket en isolert russisk styrke under generalmajor Mikhail Bulatov. Den russiske styrken ble omringet, og under forsøket på å trenge ut led de store tap, 200 døde og sårede og 400 fanger, blant de generalmajor Bulatov. Sammen med slaget ved Siikajoki ansees slaget ved Revolax som det første vendepunktet for svenskene etter to måneders planmessig retrett.

Bakgrunnen for slaget 

Den svenske øverstkommanderende Klingspor fortsatte sin retrett mot Uleåborg etter slaget ved Siikajoki, de svenske styrken ble tett fulgt av russiske. En russisk styrke under kommando av generalmajor Bulatov hadde slått leir ved bygda Revolax. Oberst Cronstedt (underlagt Klingspor) planla et angrep for å drive vekk Bulatovs styrke, under natten til 27. april ledet han en styrke på 1800 soldater. Nord for seg kunne de høre skudd fra Adlercreutz' styrke som var i kamp med fremrykkende russiske enheter. Cronstedts 4. brigade forberedte seg for morgenens angrep. Bulatovs styrker hadde forskanset seg i landsbyen, de russiske styrkene besto av to regimenter, Mohilev og Perm, russerne hadde tre kanoner.

Slaget 

De svenske styrkene angrep på to kolonner om morgenen den 27. april, høyre kolonne ble ledet av Gustav Aminoff og besto av 2 bataljoner fra Savolax infanteriregiment, den tredje bataljonen fra Savolax jegerregiment, den andre bataljon fra Karelens jegerkorps og to tre-punds kanoner. Den venstre kolonnen ble ledet av oberstløytnant Adolf Ludwig Christiern og besto av to bataljoner fra Savolax infanteriregiment, den første bataljonen fra Savolax jegerregiment, den første bataljonen fra Karelens jegerkorps og to tre-punds kanoner. 

Den høyre kolonnen klarte å feie unna all russisk motstand og avanserte langs elven, mot landsbyen. Samtidig med dette gjorde den venstre kolonnen seg klar for å angripe prestegården, hvor Bulatov hadde etablert sitt kvarter og hadde hovedstyrken. Angrepet på prestegården ble en vanskelig operasjon da russerne forsvarte seg kraftig. De svenske styrkene stormet til sist bygningen klokken 10 om formiddagen og en blodig nærkamp fant sted.

Etterspill 

Mer enn 94 svensker og 600 russere var drept, såret eller tatt til fange når kampen var over. Den svenske seieren ved Revolax markerte slutten på den første svenske retretten. Klingspor, kjent som en forsiktig hærfører beordret en mot-offensiv mot sør. Savolaxbrigaden ledet av Johan August Sandels kom til å utkjempe en rekke blodige strider i det sørlige Finland. Sandels nylig etablerte 5. brigade ville tilsvarende delta i kampene i det østre Finland. Den svenske mot-offensiven var igang og ville vare hele sommeren 1808. 

Finskekrigen
Konflikter i 1808
Mannose

Mannose er en monosakkarid og en viktig heksose. Den finnes i store mengder i celleveggene hos bartre, og er også en bestanddel i mange proteiner.

Monosakkarider
Maleinsyreanhydrid

Maleinsyreanhydrid (cis-butendianhydrid, toksilanhydrid, dihydro-2,5-dioksofuran) er en organisk forbindelse med formel C4H2O3. I denne rene tilstanden er den et fargeløst eller hvitt fast stoff med stikkende lukt.

Maleinsyreanhydrid ble tidligere fremstilt ved oksidasjon av benzen eller en annen aromatisk forbindelse. Fra 2006 er det bare noen få små anlegg som bruker benzen på grunn av økende benzenpriser, og de fleste har gått over til n-butan som råvare:
2 CH3CH2CH2CH3  + 7 O2  →  2 C2H2(CO)2O  +  8 H2O

Syreanhydrider
Juan Gracia

Juan Gracia Zazueta (født 18. april 1901 i Quiriego i Sonora, død 13. oktober 1981) var en mexicansk polospiller som deltok i de olympiske leker 1936 i Berlin.

Gracia vant en olympisk bronsemedalje i polo under OL 1936 i Berlin. Det var femte og siste gang polo var med som olympisk sport. Fem nasjoner stilte med lag. Gracia var med på det mexicanske laget som kom på tredjeplass i poloturneringen bak Argentina og Storbritannia. De tapte mot Storbritannia med 11-13 og mot Argentina med 5-15 i den innledende runden. I bronsefinalen møtte de Ungarn som de beseiret med 16-2. De andre spillerne på laget var; Julio Mueller, Antonio Nava og Alberto Ramos. Gracia spilte i alle Mexicos tre kampene i poloturneringen.

OL-medaljer 
 1936  Berlin -  Bronse i polo  Mexico

Eksterne lenker 
 

Meksikanske polospillere
Medaljevinnere under Sommer-OL 1936
Polospillere under Sommer-OL 1936
Deltakere for Mexico under Sommer-OL 1936
Personer fra Sonora
Fødsler i 1901
Dødsfall i 1981
Olympiske medaljevinnere i polo
Ole Wehus

Ole Wehus (født 25. juni 1909 i Kristiansand, død 10. mars 1947 i Oslo) var en norsk statspolitimann som ble dømt for å ha utført tortur og for landssvik under andre verdenskrig. Han ble etter krigen dømt til døden og deretter henrettet.

Bakgrunn 
Wehus ble født i Kristiansand. Foreldrene var Ole O. og Maren Wehus, født Eriksen. Etter Folkeskolen gikk han to år på middelskolen, men fullførte ikke. Han gikk så et halvt år på handelsgymnasiet i Kristiansand i 1926. Han arbeidet i foreldrenes skinnforretning frem til 1939.

Nasjonal Samling 
Wehus meldte seg inn i Nasjonal Samling i 1934. I 1937 var han med på å danne Kristiansands lag av frivillig norsk Arbeidstjeneste. Han meldte seg frivillig sent i 1939 til fronten i vinterkrigen. Han ble utnevnt til undersersjant i Finland i 1940, men endte opp med lungebetennelse og ble sendt hjem samme år uten å ha vært i kamp.

Tysk tjeneste 
Wehus ble ansatt i det norske statspolitiet/STAPO 7. april 1942. Han forsøkte å melde seg inn i Germanske-SS Norge og senere Den norske legion, men ble nektet av Statspolitiet. Han begynte å arbeide for SIPO og var tolk for Gestapo i Kristiansand i 1942. Ikke lenge etter fant Gestapo ut at han hadde andre egenskaper, og han ble satt i gang med forhør og systematisk tortur av nordmenn på Arkivet i Kristiansand. Det er funnet bevis for at Wehus gikk lenger i torturen under forhør enn han ble bedt om. 

Etter krigen ble han dømt under det norske landssvikoppgjøret. Saken mot ham startet i lagmannsretten i Kristiansand 20. november 1946, og tiltalebeslutningen lød i tillegg til alle torturtilfellene også på overlagt drap på Leif Tofte og deltagelse i henrettelse av Ragnvald Andersen etter en ulovlig dom. Statsadvokaten la ned påstand om dødsstraff. Lagmannsretten fastsatte under dissens straffen til livsvarig tvangsarbeid, tre av lagdommerne stemte for dødsstraff. Dommen ble anket til Høyesterett av statsadvokaten som var enig med mindretallet i lagmannsretten og enstemmig fastsatte dommen til dødsstraff. Wehus ble henrettet 10. mars 1947 på Akershus festning i Oslo. Han er beskrevet som den verste torturisten under andre verdenskrig i Norge, etter Henry Rinnan.

Personer som Wehus torturerte 
Listen er ikke utfyllende

Referanser 

Personer fra Kristiansand kommune
Norske statspolitifolk
Nordmenn dømt i landssvikoppgjøret etter krigen
Henrettede nordmenn
Nordmenn henrettet ved skyting